สวัสดีค่ะ มีเรื่องจะสอบถามค่ะ ลูกหนูอายุ9เดือนกว่าค่ะ ฟันลูกงอกมา2ซี่ข้างล่าง แล้วพอดีเพิ่งสังเกตุเห็นฟันลูกเป็นจุดสีดำๆเต็มฟัน ลองเช็ดน้ำอุ่นก็ไม่ออก แบบนี้น้องฟันพุหรือป่าวค่ะ หนูค้นดูในเว็บต่างๆเห็นบางเว็บก็บอกว่ารับธาตุเหล็กเข้าไปเยอะค่ะแล้วหนูได้ดูอาหารที่มีธาตุเหล็กสูกคืออาหารที่ทำให้ลูกกินทุกวันเลยค่ะ แล้วแบบนี้หนูต้องทำยังไงค่ะพอมีวิธีแก้ไขไหม พอดีลูกคนแรกเลยไม่ค่อยรู้เท่าไหร่ค่ะ
สวัสดีค่ะ การมีจุดดำๆที่ฟันในเด็กดังกล่าวมานั้น อาจจะมีสาเหตุมาจาก ฟันผุในระยะแรก โดยมักจะพบเป็นรอยสีดำ ตามหลุมและร่องฟัน ไม่มีอาการ แต่เมื่อการผุลุกลามมากขึ้น จะทำให้เป็นรู และมีอาการเจ็บและเสียวที่ฟันตามมาได้ การวินิจฉัยอื่นๆเช่น การมีเชื้อแบคทีเรียบางชนิดในช่องปาก หรือได้รับวิตามินธาตุเหล็กเสริม ได้รับนมหรืออาหารที่มีธาตุเหล็กสูง การหายใจทางปากมากๆ หรือมีโรคในระบบทางเดินหายใจควรพาบุตรไปพบทันตแพทย์เพื่อตรวจหาสาเหตุที่แน่ชัดต่อไป เพราะหากมีฟันผุจริง ควรได้รับการรักษาอย่างเหมาะสม ถึงแม้จะเป็นแค่ฟันน้ำนมก็ตามค่ะเบื้องต้นงดการให้บุตรรับประทานอาหารหวานๆที่อาจจะมีคราบไปเกาะที่ฟันได้ หลังกินนมให้รีบบ้วนหรือเช็ดคราบนมออกจากปากทันที รับประทานอาหารให้ครบ 5 หมู่